**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 1 959 609 *euro* ar pievienotās vērtības nodokli (turpmāk – PVN), tai skaitā 125 907 *euro* 2021.gadā un 1 833 702 *euro* 2022.gadā, pārbūves darbu veikšanai valsts sabiedrības ar ierobežotu atbildību „Latvijas Leļļu teātris” (turpmāk – Teātris) ēkā Krišjāņa Barona ielā 16/18, Rīgā (nekustamā īpašuma kadastra numurs 0100 030 2017). Minētais nekustamais īpašums atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” ietvaros ir uzsākta projekta „Energoefektivitātes paaugstināšana ēkā Krišjāņa Barona ielā 16/18, Rīgā” Nr.4.2.1.2/19/I/016 (turpmāk – ES fondu projekts) īstenošana. ES fondu projekta īstenošanai 2020.gada 18.augustā noslēgts līgums starp valsts akciju sabiedrību „Valsts nekustamie īpašumi” un Centrālo finanšu un līgumu aģentūru par kopējo summu 873 875 *euro* (no tiem 742 793,75 *euro* Eiropas Reģionālā attīstības fonda finansējums un 131 081,25*euro* valsts budžeta finansējums), un ir uzsākta ES fondu projekta projektēšanas dokumentācijas izstrāde. ES fondu projekta īstenošanas termiņš ir 2022.gada 31.oktobris. No kopējā ES fondu projekta īstenošanas finansējuma būvdarbiem paredzētais finansējums ir 725 120 *euro* bez PVN*.*Uzsākot ES fondu projekta virzību, Teātra ēkai tika konstatēti neatliekami veicami būvdarbi, bez kuriem ES fondu projekta īstenošana nav iespējama. Starp valsts akciju sabiedrību „Valsts nekustamie īpašumi” un Kultūras ministriju 2021.gada 9.februārī noslēgts līgums par kopējo summu 600 000 *euro,* lai segtu no ES fondu projekta neattiecināmās izmaksas un veiktu daļu no neatliekami veicamajiem būvdarbiem. Valsts akciju sabiedrība „Valsts nekustamie īpašumi” 2021.gadā veica ES būvdarbu iepirkumu „Būvdarbi objektā Krišjāņa Barona ielā 16/18, Rīgā”, iepirkuma identifikācijas Nr.VNĪ 2021/7/2-8/AK-44. Ar valsts akciju sabiedrības „Valsts nekustamie īpašumi” iepirkumu komisijas 2021.gada 29.jūlijā iepirkuma noslēguma ziņojumu līguma slēgšanas tiesības piešķirtas pilnsabiedrībai „P un P” par kopējo būvdarbu tāmi 3 323 082 *euro* ar PVN. Būvdarbu izmaksas paredzēts segt no šādiem finansējuma avotiem:1. 725 120 *euro* bez PVN – ES fondu projekta būvdarbiem pieejamais finansējums;
2. 8 227 *euro*,kas valsts akciju sabiedrībai „Valsts nekustamie īpašumi” piešķirts, pamatojoties uz Ministru kabineta 2021.gada 1.aprīļa rīkojumu Nr.216 „Par apropriācijas palielināšanu budžeta resora „74. Gadskārtējā valsts budžeta izpildes procesā pārdalāmais finansējums” programmā 01.00.00 „Apropriācijas rezerve”;
3. 491 305*euro* ar PVN no finansējuma, ko valsts akciju sabiedrībai “Valsts nekustamie īpašumi” ir piešķīrusi Kultūras ministrija, pamatojoties uz 2021.gada 9.februāra līgumu;
4. 144 048 *euro,* kas irPVN daļa 2022.gadam un kuru plānots piešķirt 2022.gada izdevumu pārskatīšanas procesā.

Ievērojot minēto, būvdarbu veikšanai Teātra ēkā kopējais paredzētais finansējums šobrīd ir 1 368 700 *euro*,un papildu nepieciešamais – 1 954 382 *euro* ar PVN.Tāpat papildu finansējums ir nepieciešams autoruzraudzības veikšanai 2022.gadā. Proti, 2020.gada 25.septembrī valsts akciju sabiedrība „Valsts nekustamie īpašumi” noslēdza līgumu ar sabiedrību ar ierobežotu atbildību „Livland Grupa” par būvprojekta izstrādi un autoruzraudzības veikšanu ES fonda projektam. 2021.gada 22.februārī pie līguma tika noslēgta papildu vienošanās, lai izstrādātu papildu risinājumus Teātra ēkas būvkonstrukciju stiprināšanai, kā rezultātā kopējā līguma summa ir 103 221 *euro* bez PVN, tai skaitā 97 821 *euro* bez PVN par būvprojekta izstrādi un 5 400 *euro* bez PVN par autoruzraudzības veikšanu. Kopējās izmaksas ir 124 897 *euro* ar PVN, kas tiek segta no šādiem finansējuma avotiem:1. 32 000 *euro* apmērā 2020.gadā no ienākumiem, ko valsts akciju sabiedrība „Valsts nekustamie īpašumi” ir guvusi īpašumu atsavināšanas rezultātā;
2. 86 363 *euro* ar PVN apmērā un autoruzraudzības izmaksas 1 307 *euro* ar PVN apmērā, kopā 87 670 *euro* ar PVN, 2021.gadā tiek segtas no finansējuma, kas piešķirts ar Kultūras ministrijas 2021.gada 9.februārī noslēgto līgumu.

Ievērojot minēto, projektēšanas un autoruzraudzības darbu veikšanai šobrīd pieejamais kopējais finansējums ir 119 670 *euro* ar PVN un papildu nepieciešamais ir 5 227 *euro* ar PVN.Ņemot vērā autoruzraudzībai trūkstošo finansējuma daļu 5 227 *euro* un būvdarbiem trūkstošo finansējuma daļu 1 954 382 *euro,* kopējā papildu nepieciešamā finansējuma summa Teātra ēkas pārbūves darbu pabeigšanai ir 1 959 609 *euro*, tai skaitā:1. 125 907 *euro* 2021.gadā piešķirami no valsts budžeta programmas „Līdzekļi neparedzētiem gadījumiem”;
2. 1 833 702 *euro* 2022.gadā – no valsts budžeta.

Teātris nav iekļauts Informatīvā ziņojuma Tabulā Nr.1, jo uz Informatīvā ziņojuma sagatavošanas laiku nebija zināms, ka finansējums būvdarbu veikšanai būs nepietiekams, kas saistāms ar strauji augošajām būvniecības izmaksām 2021.gadā. Tomēr Teātra ēkas pārbūves darbi atbilst Protokollēmumā Nr.28 izvirzītajiem nosacījumiem par augstas gatavības projektiem. Papildus norādāms, ka, piešķirot finansējumu Teātra ēkas būvdarbiem, netiks pārsniegts nedz kopējais, nedz 2021.gadā kultūras nozarei piešķirtais līdzekļu neparedzētajiem gadījumiem apmērs, kas paredzēts Covid-19 krīzes pārvarēšanas un ekonomikas atlabšanas pasākumu veikšanai kultūras nozarē, jo atsevišķi plānotie projekti tiks realizēti daļēji vai netiks realizēti vispār.Īstenojot Teātra pārbūves darbus, tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā (un secīgi 2022.gadā). Ar Projektu piešķirtais finansējums tiks apgūts līdz 2022.gada 31.decembrim, tai skaitā 2021.gadam piešķirtais finansējums tiks apgūts līdz 2021.gada beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Teātris, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Teātris. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 125 907 | 0 |  0 |  0 |  0 |  0 |
| 2.1. valsts pamatbudžets | 0  | 125 907 | 0 |  0 |  0 |  0 |  0 |
| 2.2. valsts speciālais budžets |  0 | 0 | 0 |  0 |  0 |  0 |  0 |
| 2.3. pašvaldību budžets |  0 | 0 | 0 |  0 |  0 |  0 |  0 |
| 3. Finansiālā ietekme |  0 | -125 907 | 0 |  0 |  0 |  0 |  0 |
| 3.1. valsts pamatbudžets |  0 | -125 907 | 0 |  0 |  0 |  0 |  0 |
| 3.2. speciālais budžets |  0 | 0 | 0 |  0 |  0 |  0 |  0 |
| 3.3. pašvaldību budžets |  0 | 0 | 0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +125 907 | 0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Teātra ēkas pārbūves darbu 2021.gadā kopējo izmaksu (125 907 *euro* ar PVN) detalizēts sadalījums: būvdarbu izmaksas – 125 907 *euro* ar PVN. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 125 907 *euro* (ar PVN) 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Teātra pārbūves darbiem. Finansējums tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai un teritorijas labiekārtošanai. Teātra ēkas pārbūves darbiem 2022.gadā nepieciešams finansējums 1 833 702 *euro* ar PVNapmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Teātris, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Oga 67330284

Inga.Oga@km.gov.lv